Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 577/12/8808	Rožňava, 10.6.2014
EEČ : 2-67-181-2014

U Z N E S E N I E

Trestná vec:	obvinený XXXXX  
Prečin:	Neoprávnené nakladanie s odpadmi podľa § 302 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.10.2012, spisová značka Pv 577/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1)	obvinený XXXXX 

v presne nezistenom čase od leta roku 2008 do 03.50 hod. dňa 02.07.2012 na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a doma, v obci XXXXX, okres XXXXX, časť XXXXX, v garáži, plechovej kôlni a v motorovom vozidle zn. Citro¸n Jumper, ev. č. XXXXX prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 282 ks akumulátorových batérií, rôzneho typu, spolu v hmotnosti 3.530 kg, ktorých hodnota predstavuje sumu XXXXX €, 

2)	obvinený XXXXX 

v presne nezistenom čase od mesiaca mája 2012 do 03.50 hod. dňa 02.07.2012 na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a v obci XXXXX, okres XXXXX, časť XXXXX u svojho otca XXXXX, v drevárni, prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 55 ks akumulátorových batérií, rôzneho typu, spolu v hmotnosti 1.047 kg, ktorých hodnota predstavuje sumu XXXXX 

3)	obvinený XXXXX 

v presne nezistenom čase, v období od roku 2009 do 03.50 hod. dňa 02.07.2012, na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a doma, v obci XXXXX, okres XXXXX, časť XXXXX, v garáži, prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 55 ks akumulátorových batérií, rôzneho typu, spolu v hmotnosti 1.000 kg, ktorých hodnota predstavuje sumu XXXXX- €, 

	pričom sa autobatérie v zmysle Vyhlášky Ministerstva životného prostredia Slovenskej republiky, č. 284/2001 Z. z., považujú za nebezpečný odpad s katalógovým číslom 16 06 01, 

Uznesením prokurátora Okresnej prokuratúry XXXXX zo dňa 16.10.2012, spisová značka Pv 577/12/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX, sp. zn. Pv 577/2012 zo dňa 16.10.2012, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené aj proti obvinenému XXXXX za prečin neoprávneného nakladania s odpadmi podľa § 302 ods. 1 Tr. zák., na tom skutkovom základe, že 
v presne nezistenom čase od leta roku 2008 do 03.50 hod. dňa 02.07.2012 na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a doma, v obci XXXXX, okres XXXXX, časť XXXXX, v garáži, plechovej kôlni a v motorovom vozidle zn. Citro¸n Jumper, ev. č. XXXXX, prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 282 ks akumulátorových batérií, rôzneho typu, spolu v hmotnosti 3.530 kg, ktorých hodnota predstavuje sumu XXXXX €, 
pričom sa autobatérie v zmysle Vyhlášky Ministerstva životného prostredia Slovenskej republiky, č. 284/2001 Z. z., považujú za nebezpečný odpad s katalógovým číslom 16 06 01. 
Podľa § 216 ods. 2 Tr. por. bola obvinenému určená skúšobná doba v trvaní 18 (osemnásť) mesiacov. 
Súčasne podľa § 216 ods. 2 Tr. por. s poukazom na ustanovenie § 216 ods. 4 Tr. por. bolo obvinenému uložené obmedzenie, spočívajúce v zákaze vykupovať, predávať akumulátorové batérie a nakladať s nimi počas trvania skúšobnej doby. 
Uznesenie o podmienečnom zastavení trestného stíhania nadobudlo právoplatnosť dňa 04.11.2012, skúšobná doba teda uplynula dňa 04.05.2014.    
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z Obecného úradu v XXXXX Obvodného oddelenia PZ v XXXXX a OR PZ, Odboru kriminálnej polície, 1. oddelenia vyšetrovania v XXXXX som zistil, že obvinený v skúšobnej dobe viedol riadny život, nedopustil sa trestného činu. Toho času nie je proti nemu vedené žiadne trestné stíhanie, po 16.10.2012 v registri trestov iný záznam nemá. 
Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor